7. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Κ.13395 της 30 Ιουλ./11 Αυγ.1955  Περί συμπληρώσεως της υπ’ αριθ.Κ.6424/5.4.55 κοινής αποφάσεως των Υπουργών Οικονομικών και Βιομηχανίας “περί εισαγωγής επί προσωρινή ατελεία χαλυβδίνων σωλήνων και χαλυβδίνων αξόνων προς κατασκευήν στροβιλοφόρων αντλιών βαθέων φρεάτων εξακτέων εις αλλοδαπήν”. Έχοντες υπ’ όψιν: 1)Τας διατάξεις της παραγρ.1 του άρθρ.2 του Νόμ.317/1936 “περί ρυθμίσεως δασμολογικών τινων ζητημάτων”, 2)την από 15ης Ιουν.1955 αίτησιν των υιών Ι.Καζάζη και Ε.Καζή “περί συμπληρώσεως της υπ’ αριθ.Κ.6424/5.4.55 αποφάσεως ημών και εισαγωγής επί προσωρινή ατελεία και συνδέσμων σωλήνων και 3)την από 14ης Ιουν.1955 γνωμοδότησιν της επιτροπής του άρθρου 6 του Νόμ.2861/1954 “περί μέτρων ενισχύσεως της εξαγωγής βιομηχανικών και άλλων εγχωρίων προϊόντων εξαγομένων εις αλλοδαπήν”, αποφασίζομεν: Άρθρον μόνον.-Εις τους εργοστασιάρχας κατασκευής στροβιλοφόρων αντλιών βαθέων φρεάτων επιτρέπεται η επί παρακαταθήκη των δασμών και λοιπών φόρων ή επί τη λήψει αναλόγου προς αυτούς Τραπεζιτικής εγγυήσεως, εκτός των εν άρθρ.1 της υπ’ αριθ.Κ.6424/5.4.1955 αποφάσεως (Φ.Ε.Κ. 65/55 τευχ.Β΄) αναφερομένων ειδών και συνδέσμων σωλήνων της δασμολογικής κλάσεως 68γ΄ προς κατασκευήν στροβιλοφόρων αντλιών βαθέων φρεάτων εξαχθησομένων εις αλλοδαπήν ή αποταμιευθησομένων εις τας δημοσίας αποθήκας ή τας τοιαύτας της εταιρείας Γενικών αποθηκών. (Αντί της σελ.553(δ) Σελ.553(ε) Σίδηρος 30.Η.ο.7 Η κατά τ’ ανωτέρω εισαγωγή των συνδέσμων σωλήνων και η πίστωσις της οικείας μεταποιήσεως γενήσεται υπό τους όρους και τας διατυπώσεις της υπ’ αριθ.Κ.6424/5.4.55 αποφάσεως, ήτις και συμπληρούται. 